જોકે સરકારના આ નિર્ણય પાછળ કોઈ રાજકીય ઇરાદા હોવાનું કહેવાઈ રહ્યું છે અને એના કારણે રાજ્ય સરકારની બે ભાગીદાર પાર્ટી કૉન્ગ્રેસ અને NCP વચ્ચે જ મતભેદોની શક્યતા છે, કેમ કે નવી મુંબઈમાં NCPના નેતા અને મિનિસ્ટર ગણેશ નાઈકનો દબદબો છે. તેઓ સિડકો અને નવી મુંબઈ સુધરાઈ પર પકડ ધરાવે છે. જો આ પ્રપોઝલ પાસ થશે તો રીડેવલપમેન્ટમાં સુધરાઈનું વર્ચસ્વ ઓછું થશે અને સિડકોનું વધશે, જે ખરેખર તો રાજ્ય સરકાર હસ્તકની એજન્સી છે.